Усэ фIыуэ зылъагъухэр фрагъэблагъэ
«Жан» литературэ клубымрэ КъБР-м и Профсоюзхэм я IуэхущIапIэхэм я зэгухьэныгъэмрэ усыгъэр фIыуэ зылъагъухэр гъатхэпэм и 20-м фрагъэблагъэ балъкъэр усакIуэ Мусукаевэ Сэкинат теухуа пшыхьым.
УсакIуэ Мусукаевэ Сэкинат Балъкъэр лъэпкъыр къэгъэщIэрэщIэжыным и махуэм теухуа пшыхьым и программэм хагъэхьащ Мусукаевэм и псалъэхэр зыщIэлъ уэрэдхэр.
«Нюр» журналым и редактор нэхъыщхьэ Мусукаевэ Сэкинат тхылъ пщыкIуплI, школхэм зэрыщрагъаджэ учебникитI, пьесэхэр, рассказхэр, усэхэр и Iэдакъэ къыщIэкIащ. Абы и творчествэр цIыхубэм фIыуэ ялъагъу, и усэхэм макъамэ щIалъхьащ композитор Байчекуев Абдинрэ Жеттеев Мустафиррэ. А уэрэдхэр жаIэ Этчеев Музафиррэ Асановэ Кулинэрэ.
Пшыхьым кърихьэлIэнухэр Мусукаевэм хигъэгъуэзэнущ и гъащIэмрэ и лэжьыгъэмрэ. И ныбжьэгъухэр балъкъэрыбзэкIэ, апхуэдэуи адыгэбзэкIэ, урысыбзэкIэ зэрадзэкIа и усэхэм къеджэнущ.
Зэхыхьэр Налшык Лениным и цIэр зезыхьэ уэрамым тет 53-нэ унэм щекIуэкIынущ. ЩыщIидзэнур сыхьэт 15.00-рщ.
ДЖЭДГЪЭФ Маринэ.
